cyanic-selkie/wikianc huggingface dataset:
புதர்க்காடை
விளக்கம்
இவை 6.3–7.2 அங்குல (16–18 செ.மீ.) நீளமும், 57–81 கிராம் எடை கொண்ட ஒரு சிறிய வகை காடையாகும். இது குறிப்பிடத்தக்க பாலின இருமையைக் கொண்டுள்ளது. ஆண்பறவையின் முதுகுப்புறம் சிவப்பு கலந்த தவிட்டு நிறத்திலும், கருப்பும் வெளிர் மஞ்சளுமான கறைகளும் கோடுகளும் இடையிடையே காணப்படும். வயிற்றுப்பகுதி வெள்ளையாகவும், நெருங்கிய கருங்கோடுகளும் காணப்படும். கண்ணின் மேல் வெளிர் மஞ்சளும் பழுப்புமான புருவமும் தலையில் இருந்து கழுத்துவரை கீழ் நோக்கிச் செல்வது தெளிவாக தெரியும். மேவாயும் தொண்டையும் நல்ல செம்பழுப்பு நிறமாக இருக்கும். பெட்டைக் காடைகளின் உடலின் மேற்பகுதியும் மேவாயும் தொண்டையும் ஆண் பறவையைப் போன்றே இருந்தாலும், உடலின் அடிப்புறம் நிறம் மங்கி இளஞ்சிவப்பு நிறத்திலிதிருக்கும்.
வயதாக வயதாக இந்தப் பறவைகளின் நிற அழகு மங்கத் தொடங்குகிறது. இளம் பறவைகளின் தலையில் செம்பழுப்பு நிறத்தைக் காண முடியாது.
துணை இனங்கள்
புதர் காடைகளில் ஐந்து அங்கீகரிக்கப்பட்ட துணையினங்கள் உள்ளன:
நடத்தையும் சூழலியலும்
புத் காடைகளை 6 முதல் 25 வரையிலான சிறு கூட்டமாகவே காணமுடியும். புல்வெளிகளில் உணவு தேடும். காலையிலும் மாலையிலும் வரிசையாக ஒன்றன் பின் ஒன்றாக நீர் குடிக்க வருவதும் அதேபோல் வரிசை ஒழுங்கு தவறாமல் ஒரு புல்வெளியை விட்டு இன்னொரு புல்வெளியை நாடிச் செல்வது காணத் தகுந்த காட்சியாகும். இரவில் புதர்களில் அடையும்போது சிறு சிறு கூட்டமாகப் பிரிந்து புதர்களில் வெளிப்பக்கமாக பார்த்தபடி படுத்திருக்கும். ஆட்கள் அருகில் வரும்வரை அமைதியாக இருக்கும் இவற்றை காலால் மிதிக்கும் அளவுக்குப் பக்கத்தில் நெருங்கியபின் இவை 'விர்' என இறக்கையை அடித்தபடி எல்லாம் ஒரே சமயத்தில் கூட்டமாக எழுந்து பல திசைகளிலும் சிதறிப் பறக்கும். சற்று தொலைவு பறந்து, பின் புதர்களில் மீண்டும் மறையும், பறவைகள் ஒன்றுக்கு ஒன்று குரல் கொடுத்து மீண்டும் கூட்டமாக சேர்ந்து கொள்ளும்.
இனப்பெருக்கம்
பதர் காடைகளின் இனப்பெருக்க காலம் மழைக் கால முடிவில் தொடங்கி குளிர் காலம் முடியும் வரை நீடிக்கும். வாழிடத்திற்கு ஏற்ப காலம் மாறுபடும்: கர்நாடகத்தில் சனவரி முதல் மார்ச் வரை, தக்காணப் பீடபூமியில் அக்டோபர் முதல் மார்ச் வரை, நடு இந்தியாவில் ஆகத்து முதல் ஏப்ரல் வரை, மற்றும் கிழக்கு நடு இந்தியா மற்றும் இலங்கையில் மார்ச் முதல் ஏப்ரல் வரை. ரீயூனியனில், நவம்பரில் இனப்பெருக்கம் நிகழ்கிறது.
புல் புதரின் அருமே தரையில் புல்லால் மெத்தென ஆக்கி முட்டையிடும். நான்கு முதல் எட்டு முட்டைகள் வரை இடும். முட்டைகள் கிரீம் வெண்மை நிறமாக இருக்கும். முட்டையின் அளவு 24–28.4x18.4–22 mm இருக்கும். 16 முதல் 18 நாட்கள் வரை அடைகாக்கும். ஆண் ஒரே துணையோடு வாழும் பண்பு உடையது. பெண் மட்டுமே அடைகாக்கும். முட்டைகள் பொரிந்த பிறகு, ஆண் பறவை குஞ்சுகளை பாதுகாக்கவும் வளர்க்கவும் உதவுகிறது.
மேற்கோள்
பகுப்பு:இந்தியப் பறவைகள் பகுப்பு:இலங்கைப் பறவைகள் பகுப்பு:காடைகள் பகுப்பு:தீவாய்ப்பு கவலை குறைந்த இனங்கள் பகுப்பு:நேபாளப் பறவைகள் பகுப்பு:பாக்கித்தானியப் பறவைகள் பகுப்பு:வங்காளதேசப் பறவைகள்
மாநில நெடுஞ்சாலை 114 (தமிழ்நாடு)
மாநில நெடுஞ்சாலை 114 அல்லது எஸ்.எச்-114 (SH 114) என்பது, இந்தியாவின் தமிழ்நாடு மாநிலத்தின்சென்னை மாநகரில் தண்டையார்பேட்டை என்னும் இடத்தையும், திருவள்ளூர் மாவட்டத்தின் எண்ணூர் என்ற இடத்தையும் இணைக்கும் சென்னை - எண்ணூர் சாலை ஆகும். இதன் நீளம் 10.4  கிலோமீட்டர்கள்.
புராகான்
புராகவ்ன் என்பது இந்தியாவின் அசாம் மாநிலத்தில் உள்ள ஒரு நகரத்தின் பெயர். புராகவ்ன் மோரிகான் மாவட்டத்தில் உள்ள புராகான் தாலுகாவில் அமைந்துள்ளது. பிரம்மபுத்திராவின் தென்கரையில் புராகவ்ன் அமைந்துள்ளது.
சொற்பிறப்பியல்
புராகான் என்ற பெயர் அசாமிய மொழி சொல்லான புர் (ভূৰ) என்பதிலிருந்து பெறப்பட்டது, இதன் பொருள் மரம், வாழை மரம், மூங்கில், ஆநணல் போன்ற பொருட்களால் செய்யப்பட்ட ஒரு தெப்பம் ஆகும். காவ்ன் என்ற சொல்லுக்கு கிராமம் என்று பொருள். கடந்த காலங்களில், இதன் பூர்வீக மக்கள் இந்த புர் என்ற மிதக்கும் தெப்பத்தைப் போக்குவரத்துக்குப் பயன்படுத்தினர். இதனால் பின்னர், இந்த இடம் புராகான் என அறியப்பட்டது.
பல நூற்றாண்டுகளாக புராகவ்ன் மக்களின் வாழ்வாதாரத்திற்கு முக்கிய ஆதாரமாக விளங்கும் பிரம்மபுத்திரா ஆற்றுக்கு அருகில் உள்ள வளமான நிலத்தில் இந்த நகரம் அமைந்திருப்பதையும் இந்தப் பெயர் குறிக்கலாம்.
நிலவியல்
புராகான் இந்திய மாநிலமான அசாமின் மோரிகான் மாவட்டம், லஹரிகாட் கோட்டத்தில் உள்ள ஒரு நகரமாகும். இது மாவட்டத் தலைமையகமான மோரிகானுக்கு வடக்கே 21 கிமீ தொலைவில் அமைந்துள்ளது.
புராகான், மோரிகான் மற்றும் சோனிட்பூர் மாவட்ட எல்லையில் உள்ளது. சோனிட்பூர் மாவட்டத்தின் தெகியாஜூலி அதன் வடக்கே உள்ளது. புராகான், மற்றொரு மாவட்டமான நாகான் எல்லையிலும் உள்ளது.
புராகவ்ன் பிரம்மபுத்ரா ஆற்றின் கரையில் பசுமையான காடுகள் மற்றும் மலைகளால் சூழப்பட்டுள்ளது. சுமார் 10 சதுர கிலோமீட்டர் பரப்பளவைக் கொண்டுள்ளது. கடல் மட்டத்திலிருந்து சராசரியாக 57 மீட்டர் உயரத்தில் உள்ளது.
வரலாறு
லச்சித் போர்புகனின் நாட்களில், தர்ராங்கின் மற்றொரு இரு இளவரசர்களான ராம் சிங் மற்றும் பீம்சிங் ஆகியோர் சமவெளி நிலங்களைத் தேடி பிரம்மபுத்திராவைக் கடந்து சென்றனர். பீம் சிங் ஓரிடத்தில் நிலைத்தபின்னர் ராம் சிங் தனது வீட்டிற்கு திரும்பிச் சென்றுவிட்டார். பீம் சிங்கை உள்ளூர் மக்களுக்கு பிடிக்கவில்லை, எனவே அவர் பிரம்மபுத்திராவை விட்டு வெளியேறி மோரி பீல் அருகே குடியேறினார். இந்த இடம் மோரிகான் என்று அறியப்பட்டது.
மயாங் இராச்சிய வம்சத்தில் குறிப்பிடப்பட்ட தரவுகளின்படி, இந்த இராச்சியத்தின் 23 வது மன்னரின் ஆட்சி காலத்தில் (கி.பி. 1779-88), ராம்ஜெய சிங் என்ற இளவரசர் தற்போதைய பூராகான் அருகே உள்ள பாபகதிக்கு வந்து கச்சாரி ராச்சியத்தை நிறுவினார்.
பொருளாதாரம்
பொருளாதாரத்தைப் பொறுத்தவரை, புராகவ்ன் முதன்மையாக ஒரு விவசாய நகரமாகும். இப்பகுதியின் வளமான மண் மற்றும் சாதகமான காலநிலை நெல், சணல் மற்றும் தேயிலை போன்ற பயிர்களை பயிரிடுவதற்கு ஏற்றதாக அமைகிறது. இந்த நகரம் கைத்தறி மற்றும் கைவினைப்பொருட்கள் உட்பட பல சிறிய அளவிலான தொழில்களுக்கு தாயகமாக உள்ளது.
உலகின் மிகப்பெரிய நதிகளில் ஒன்றான பிரம்மபுத்திரா நதி, புராகான் வழியாக பாய்கிறது, இது நகர மக்களுக்கு வாழ்வாதாரத்தை வழங்குகிறது. பொருட்கள் மற்றும் மக்கள் செல்வதற்கான முக்கியமான போக்குவரத்து பாதையாகவும் இந்த நதி உள்ளது.
கலாச்சாரம்
புராகவ்ன் கலாச்சாரம் அசாமிய கலாச்சாரம் மற்றும் மரபுகளில் ஆழமாக வேரூன்றியுள்ளது.
புராகவோனின் மிக முக்கியமான கலாச்சார நிகழ்வுகளில் ஒன்று பிஹு திருவிழா ஆகும், இது வருடத்திற்கு மூன்று முறை கொண்டாடப்படுகிறது - போஹாக் பிஹு, கடி பிஹு மற்றும் மாக் பிஹு. இந்த திருவிழாக்கள் மிகுந்த உற்சாகத்துடன் கொண்டாடப்படுகின்றன மற்றும் பிஹு நடனம் போன்ற பாரம்பரிய நடனங்கள் இத்திருவிழாக்களில் நடைபெறுகின்றன.
புராகவ்ன் மக்கள் பெரும்பாலும் விவசாயத்தில் ஈடுபட்டுள்ளனர், முதன்மையான உள்ளூர் உணவுகள் அரிசி மற்றும் மீனைக் கொண்டுள்ளன. புராகவோனின் பிரபலமான சில உணவுகளில் மசோர் தேங்கா, ஒரு கசப்பான மீன் குழம்பு மற்றும் அரிசி மாவு மற்றும் தேங்காய் ஆகியவற்றால் செய்யப்பட்ட பாரம்பரிய அசாமிய இனிப்பு வகை பித்தா ஆகியவை அடங்கும்.
புராகவோனின் உள்ளூர் மொழி அசாமி. இந்தியும் ஆங்கிலமும் பரவலாக பேசப்படுகின்றன. இந்த நகரத்தில் பள்ளிகள் மற்றும் கல்லூரிகள் உள்ளன, அவை இப்பகுதியில் கல்வி மற்றும் கல்வியறிவை மேம்படுத்துவதில் குறிப்பிடத்தக்க பங்கைக் கொண்டுள்ளன.
குறிப்பு
பகுப்பு:அசாம் மாநிலத்திலுள்ள ஊர்களும் நகரங்களும்
பிரேசிலிய கால்பந்து கூட்டமைப்பு
பிரேசிலிய கால்பந்து கூட்டமைப்பு (Brazilian Football Confederation, Confederação Brasileira de Futebol அல்லது CBF) பிரேசில் நாட்டில் காற்பந்தாட்டதை கட்டுப்படுத்தும் நிர்வாக அமைப்பாகும். இது சூன் 8, 1914 இல் பிரேசிலிய விளையாட்டு கூட்டமைப்பு எனப் பொருள்படும் Confederação Brasileira de Desportos (CBD)ஆக நிறுவப்பட்டது. இதன் முதல் தலைவராக ஆல்வரோ சமீத் இருந்தார். இது பிரேசிலிய தேசியப் போட்டிகளான கேம்பனேடோ பிரேசிலீரோ டெ புட்பால் போட்டிகளையும் (நான்கு நிலைகளையும்) பிரேசில் கோப்பை போட்டியையும் நிர்வகிக்கிறது. தவிரவும் வட்டாரப் போட்டிகளான கோப்பா டொ நோர்டெஸ்டெவையும் நடத்துகிறது. பிரேசில் தேசிய காற்பந்து அணியையும் பிரேசில் மகளிர் தேசிய  கால்பந்து அணியையும் மேலாண்மை செய்கிறது. தொழில்முறை கால்பந்து அணிகளுடைய பிரேசிலியக் கழகங்கள் இக்கூட்டமைப்பின் அங்கத்தினர்கள் ஆவர். மாநில கூட்டமைப்புகள் இந்த தேசிய கூட்டமைப்பின் கீழ் இயங்குகின்றன.
இரியோ டி செனீரோவின் புறநகரான பர்ரா டா டியூக்காவில் இதன் அலுவலகம் அமைந்துள்ளது. இக்கூட்டமைப்பிற்கான பயிற்சி மையம், கிராண்யா கோமரி, டெரெசோபோலிசில் அமைந்துள்ளது.
வெளி இணைப்புகள்
பகுப்பு:விளையாட்டு அமைப்புகள் பகுப்பு:கால்பந்தாட்ட அமைப்புகள் பகுப்பு:பிரேசிலில் விளையாட்டு
ஷாஹித் அஸ்மி
ஷாஹித் அஸ்மி (1977 - பிப்ரவரி 11, 2010) ஒரு  இந்திய வழக்கறிஞர் மற்றும் மனித உரிமை ஆர்வலர். பயங்கரவாத வழக்குகளில் தவறாக குற்றம் சாட்டப்பட்ட பலருக்கு ஆதரவாக வாதடி உள்ளார். அவர் பிப்ரவரி 11, 2010 அன்று, தனது 32 வயதில் ,  மும்பையில்  தனது அலுவலகத்தில் மூவரால்  சுட்டு கொல்லப்பட்டார். ஷாஹித் என்ற தலைப்பில் அவரது வாழ்க்கையை அடிப்படையாக கொண்டு ஒரு வாழ்க்கை வரலாற்று ஹிந்தி படம் 2013 இல் வெளிவந்தது. அனுரா காஷ்யப் தயாரித்த இத்திரைப்படத்தை   ஹன்சல் மேத்தா இயக்கியுள்ளார். இதில் ராஜ் குமார் யாதவ், ஷாஹித் அஸ்மியாக நடித்துள்ளார்.
ஜெய சக்தி பொறியியல் கல்லூரி
ஜெய சக்தி பொறியியல் கல்லூரி 2001 ஆம் ஆண்டில்  தொடங்கப்பட்டது.
அறிமுகம்
இக்கல்லூரி சென்னை அண்ணா பல்கலைக்கழகத்துடன் இணைக்கப்பட்டு தமிழ்நாடு அரசால் அங்கீகரிக்கப்பட்டது.
தொழில்நுட்ப கல்விக்கான அகில இந்திய கவுன்சில் (AICTE) இக்கல்லூரி அங்கீகாரம் பெற்றது.
இடம்
செயின்ட் மேரிஸ் நகர், திருநின்ராவூர், (அவாடிக்கு அருகில்), சென்னை மாவட்டத்தில் அமைந்துள்ளது
படிப்புகள்
இக்கல்லூரியில் கணினி அறிவியல் மற்றும் பொறியியல், மின்னணுவியல் மற்றும் தொடர்பு பொறியியல், இயந்திர பொறியியல், இளங்கலை தகவல் தொழில்நுட்பம் என பல பிரிவுகளில் பயிற்சி வழங்கப்பட்டு வருகின்றன.
வசதிகள்
இந்த கல்லூரி உள்கட்டமைப்பு வசதிகள், வகுப்பறைகள், ஆய்வகங்கள், விளையாட்டு மைதானங்கள் மற்றும் நூலகத்துடன் செயல்பட்டு வருகிறது.
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள்
வெல்ஹிட் நடவடிக்கை
வெல்ஃகிட் நடவடிக்கை அல்லது வெல்ஹிட் நடவடிக்கை (Operation Wellhit) என்பது இரண்டாம் உலகப் போரின் மேற்குப் போர்முனையில் நடந்தஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் லே ஆவர் துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.
போலோன் நகரைக் கைப்பற்றும் தாக்குதலுக்கு வெல்ஹிட் நடவடிக்கை என்ற குறிப்பெயர் இடப்பட்டது. போலோன் நகரம் ஜெர்மானியர்களால் கடற்புறம் வெகுவாக பலப்படுத்தப்பட்டிருந்தது. ஆனால் நிலப்புறம் பலவீனமான அரண்நிலைகளையே கொண்டிருந்தது. சில நாட்கள் விமான குண்டுவீச்சுகள், பீரங்கித் தாக்குதல்களுக்குப் பின்னர் செப்டமபர் 17ம் தேதி கனடியப் படைகள் தங்கள் தாக்குதலைத் தொடங்கின. இத்தாக்குதலில் 8வது மற்றும் 9வது கனடிய தரைப்படை பிரிகேடுகள் பங்கேற்றன. அவற்றுடன் 79வது பிரிட்டானிய கவச டிவிசனின் சில படைப்பிரிவுகளும் பங்கேற்றன. ஐந்து நாட்கள் சண்டைக்குப் பின் செப்டம்பர் 22 மாலையில் பொலோன் நகரம் முழுவதும் நேச நாடுகள் வசமானது. அதிலிருந்த ஜெர்மானியப் படைகள் சரணடைந்தன. நகரம் கைப்பற்றப்பட்டாலும், இடிந்து கிடந்த துறைமுகத்தைச் செப்பனிட பல நாட்களாகின - அக்டோபர் 14 வரை பொலோனில் சரக்குக் கப்பல் போக்குவரத்து துவங்கவில்லை.
பகுப்பு:மேற்குப் போர்முனை (இரண்டாம் உலகப் போர்) பகுப்பு:1944 நிகழ்வுகள் பகுப்பு:செருமன் வரலாறு
ராணி வெங்கடேசன்
ராணி வெங்கடேசன் (Rani Vengadesan) என்பவர் இந்திய அரசியல்வாதியும் சட்டமன்ற முன்னாள் உறுப்பினரும் ஆவார். இவர் 2006ஆம் ஆண்டு தமிழக சட்டமன்றத்திற்கு நடைபெற்றத் தேர்தலில் சாத்தான்குளம் தொகுதியிலிருந்து இந்திய தேசிய காங்கிரசு வேட்பாளராக தமிழக சட்டசபைக்கு தேர்ந்தெடுக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:13 ஆவது தமிழ்நாடு சட்டமன்ற உறுப்பினர்கள்
சேட்டன் சூரியவன்சி
சேட்டன் சூரியவன்சி (Chetan Suryawanshi பிறப்பு: பிப்ரவரி 24 1985), இந்தியாவைப் பிறப்பிடமாகக் கொண்ட இவர் சிங்கப்பூர் அணியின் துடுப்பாட்டக்காரர். 26 முதல்தர துடுப்பாட்டப் போட்டிகளிலும், 25 ஏ-தர துடுப்பாட்டப் போட்டியிலும், இவர் இருபது20 போட்டிகளில் சிங்கப்பூர் துடுப்பாட்ட அணியின் உறுப்பினராக பங்குகொண்டார். வலதுகை துடுப்பாட்டக்காரர், வலதுகை மிதவேகப் பந்துவீச்சாளர்.
வெளி இணைப்பு
பகுப்பு:சிங்கப்பூர் துடுப்பாட்டக்காரர்கள் பகுப்பு:1985 பிறப்புகள் பகுப்பு:1973 பிறப்புகள் பகுப்பு:வாழும் நபர்கள் பகுப்பு:இந்தியத் துடுப்பாட்டக்காரர்கள்
கருப்பை மிகைப்பெருக்கம்
கருப்பை மிகைப்பெருக்கம் (Uterine hyperplasia) என்பது பெண்களின் கருப்பையானது அளவிலும் கன அளவிலும் அதிகரித்து அசாதரணமாக பெரிதாகும் ஒரு நிலையாகும். இம்மருத்துவ நிலை அசாதாரண கருப்பை, கருப்பை ஐப்பர்பிளேசியா போன்ற பெயர்களால் அழைக்கப்படுகிறது. கருப்பை சுரப்புத் திசுக்கட்டிகள், கருப்பை நார்த்திசுக் கட்டிகள், சூல்பை நீர்க்கட்டிகள், மற்றும் கருப்பையகப் புற்றுநோய். போன்ற நோய்களுக்கான ஒரு அறிகுறியாக கருப்பை மிகைப்பெருக்கம் கருதப்படுகிறது.
மேற்கோள்கள்
பகுப்பு:மருத்துவ அறிகுறிகள் பகுப்பு:பெண்கள் அழற்சி நோய்கள்
அனத்தியால் மாவட்டம்
அனத்தியால் மாவட்டம் (Hnahthial district) வடகிழக்கு இந்தியாவில் அமைந்த மிசோரம் மாநிலத்தின் 11 மாவட்டங்களில் ஒன்றாகும். இம்மாவட்டம் 3 சூன் 2019 அன்று புதிதாக நிறுவப்பட்டது. . இதன் நிர்வாகத் தலைமையிட நகரம் அனத்தியால் ஆகும்.
மாவட்ட நிர்வாகம்
இம்மாவட்டம் தெற்கு துய்பூய், வடக்கு லாங்லே மற்றும் கிழக்கு லாங்லே என மூன்று சட்டமன்றத் தொகுதிகளைக் கொண்டது. இம்மாவட்டத்தில் உள்ள 27 ஊர்கள் மற்றும் கிராமங்களில் 7187 குடும்பங்கள் உள்ளது. இம்மாவட்ட மக்கள்தொகை 28,468 ஆகவுள்ளது. அதில் ஆண்கள் 14,208 மற்றும் பெண்கள் 14,260 ஆகவுளளனர். .
புவியியல்
இம்மாவட்டத்தின் வடக்கு மற்றும் வடகிழக்கில் சேர்ச்சிப் மாவட்டம், கிழக்கில் மியான்மர் நாடு, தெற்கில் சாய்ஹா மாவட்டம், மேற்கிலும், வடமேற்கிலும் லுங்லேய் மாவட்டம் அமைந்துள்ளது.
கெங்கராம்பாளையம் ஊராட்சி
கெங்கராம்பாளையம் ஊராட்சி (Gengarampalayam Gram Panchayat), தமிழ்நாட்டின் விழுப்புரம் மாவட்டத்தில் உள்ள கண்டமங்கலம் வட்டாரத்தில் அமைந்துள்ளது. இந்த ஊராட்சி, விழுப்புரம் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3988 ஆகும். இவர்களில் பெண்கள் 1989 பேரும் ஆண்கள் 1999 பேரும் உள்ளனர்.
அனத்தியால் மாவட்டம்
மேற்கோள்கள்
பகுப்பு:மிசோரம் மாவட்டங்கள்
கெங்கராம்பாளையம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
குன்னூர்
மக்கள் வகைப்பாடு
30 வார்டுகள் கொண்ட குன்னூர் நகராட்சி குன்னூர் (சட்டமன்றத் தொகுதி)க்கும், நீலகிரி மக்களவைத் தொகுதிக்கும் உட்பட்டது. 2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 12,384 வீடுகளும், 45,494 மக்கள்தொகையும் கொண்டது.
புவியியல்
இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 1502 மீட்டர் (4927 அடி) உயரத்தில் இருக்கின்றது.
சங்ககாலத்தில் இவ்வூர்
இதன் ஊரின் சரியான தமிழ்ப்பெயர் குன்றூர். சங்ககாலத்தில் வேளிர் குடியினர் இந்த ஊரில் வாழ்ந்துவந்தனர். அவர்கள் உழவர்கள். இந்த உழவர் பெருமக்கள் வயலில் மேயும் ஆமைகளைப் பிடித்துவந்து அதனைச் சுட்டு உண்பர். இவர்கள் தொன்முது வேளிர் என்று சிறப்பிக்கப்பட்டுள்ளனர். ( பரணர், நற்றிணை 280)
ஆதாரங்கள்
பகுப்பு:தேர்வு நிலை நகராட்சிகள் பகுப்பு:நீலகிரி மாவட்டம் பகுப்பு:நீலகிரி மாவட்ட நகராட்சிகள் பகுப்பு:இந்தியாவில் உள்ள மலை வாழிடங்கள் பகுப்பு:குன்னூர் பகுப்பு:நீலகிரி மாவட்டத்திலுள்ள ஊர்களும் நகரங்களும்
மைக் பென்சு
மைக் பென்சு ( Michael Richard Pence 1959 சூன் 7)என்பவர் அமெரிக்காவின் அரசியலாளர், வழக்கறிஞர் மற்றும் 48 ஆவது துணைக்குடியரசுத் தலைவராகப் பதவி வகிப்பவர். 2013 முதல் 2017 வரை இந்தியானா மாநில ஆளுநராகவும் இவர் இருந்தார்.
2016 நவம்பர் 8 இல் டொனால்ட் ட்ரம்ப் அரசுத் தலைவராகவும் மைக் பென்சு துணைத் தலைவராகவும் அமெரிக்க மக்களால் தேர்ந்தெடுக்கப்பட்டார்கள்.
கல்வியும் பட்டமும்
இந்தியானா மாநிலத்தில் கொலம்பஸ் என்னும் நகரில் மைக் பென்சு பிறந்தார். 1981 இல் ஆனோவர் கல்லூரியில் வரலாறு படித்துப் பட்டம் பெற்றார். பின்னர் இந்தியானா பல்கலைக்கழகத்தில் சட்டம் பயின்று சட்ட அறிஞர் ஆனார். வழக்கறிஞர் தொழில், வானொலி மற்றும் தொலைக்காட்சிகளில் கலந்து கொண்டு உரையாடுதல் ஆகியவற்றில் ஈடுபட்டார்.
மேற்கோள்
பகுப்பு:ஐக்கிய அமெரிக்கத் துணைத் தலைவர்கள் பகுப்பு:1959 பிறப்புகள் பகுப்பு:ஐக்கிய அமெரிக்க உரோமன் கத்தோலிக்கர்கள்
அன்னலட்சுமி இராசதுரை
அன்னலட்சுமி இராசதுரை இலங்கைப் பத்திரிகை வரலாற்றில் ஐம்பது ஆண்டுகளாக ஒரு பெண் பத்திரிகையாளராக தன்னை நிலை நிறுத்திக் கொண்டவர். 'யாழ் நங்கை' என்ற புனைபெயரில் பல சிறுகதைகள் எழுதியவர்.
வாழ்க்கைச் சுருக்கம்
திருமதி அன்னலட்சுமி இராஜதுரை யாழ்ப்பாணம் திருநெல்வேலியைப் பிறப்பிடமாகக் கொண்டவர். திருநெல்வேலி செங்குந்த இந்துக் கல்லூரி, சுன்னாகம் இராமநாதன் கல்லூரி ஆகியவற்றில் கல்வி கற்றவர். பத்திரிகைத்துறை, ஆங்கிலம் ஆகியவற்றில் டிப்ளோமா தேர்ச்சிச் சான்றிதழ்கள் பெற்றார். ஓவியத்துறையிலும் ஆசிரியர் தராதரப் பத்திரம் பெற்றார்.
பத்திரிகைத் துறையில்
1962 ஆம் ஆண்டில் வீரகேசரியில் உதவி ஆசிரியராக தன்னை இணைத்துக் கொண்ட இவர், செய்திகளோடு 'மாணவர் கேசரி' என்னும் பக்கத்தையும் பொறுப்பாகக் கவனித்தார். 1966 இல் வீரகேசரி நிறுவனம் வெளியிட்ட 'ஜோதி' என்னும் குடும்ப வார இதழின் பொறுப்பாசிரியாரானார். 1969 ஆம் ஆண்டு முதல் வீரகேசரி நாளிதழின் கட்டுரைப் பகுதிக்கு பொறுப்பாக இருந்தார். 1973 முதல் 1984 மித்திரன் வார மலர் பத்திரிகையின் பொறுப்பாசிரியராகவும் பணியாற்றினார். 1984 முதல் 1999 வரை வீரகேசரி நாளிதழ் செய்தி பகுதியில் பணியாற்றியதுடன், மகளிர் பகுதி, இலக்கியப் பகுதி போன்ற சிறப்புப் பக்கங்களுக்கும் நாளிதழின் சிறப்பு மலர்களுக்கும் பொறுப்பாக இருந்தார். 2000 ஆம் ஆண்டு தொடக்கம் மங்கையர் கேசரி, கலைக்கேசரி ஆகிய வார அனுபந்தங்களின் பொறுப்பாசிரியராகவும் செயற்பட்டார். 2010 ஆம் ஆண்டு தொடக்கம் வெளிவரும் கலைக்கேசரி மாத சஞ்சிகையின் ஆசிரியராகவும் உள்ளார்.
எழுத்துத் துறையில்
வானொலி நாடகம், உரைச்சித்திரம், வானொலி மகளிர் நிகழ்ச்சி முதலியவற்றையும் எழுதித் தயாரித்தார். தொலைக்காட்சி நிகழ்ச்சிகளிலும் கலந்துகொண்டு சிறப்பிப்பவர். சிறுகதை, கட்டுரை, கவிதை, நாவல், விமர்சனம் என பல துறைகளிலும் தடம் பதித்தவர்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:இலங்கைத் தமிழ்ப் பெண் எழுத்தாளர்கள் பகுப்பு:இலங்கைத் தமிழ் ஊடகவியலாளர்கள்
நேரிணைய எண்வரிசை கலைக்களஞ்சியம்
நேரிணைய எண்வரிசை கலைக்களஞ்சியம் (The On-Line Encyclopedia of Integer Sequences (OEIS)) என்றோ எளிமையாக சுலோவேனின் (Sloane's ) எண்வரிசை என்றோ அழைக்கப்படுவது ஆழமாக தேடக்கூடிய வசதி படைத்த பல்வேறு எண்வரிசைளைச் சேமித்து வைத்திருக்கும் ஒரு சேமிப்புப்பதிவகம் அல்லது தரவுத்தளமாகும். இதில் உள்ள தரவுகளை இலவசமாக இணையவழி பெறக்கூடியது.
ஒவ்வொரு பதிவும், அதன் வரிசையில் தொடங்கும் முதல் எண்களையும், சிறப்புச் சொற்களைக் கொண்டிருப்பதுடன், கணித நோக்கங்கள் கணித இலக்கிய இணைப்புகள் முதலியவற்றையும் தருகின்றது. இத்தரவுத்தளத்தில், சிறப்புச் சொற்களைக் கொண்டும், வரிசையின் இடையே தோன்றும் குறுந்தொடர்களைக் கொண்டும் தேடவல்ல வசதி கொண்டது.
உசாத்துணை
பகுப்பு:கலைக்களஞ்சியங்கள் பகுப்பு:கணிதம் பகுப்பு:கணிதத் தரவுத்தளங்கள் பகுப்பு:முழுஎண் தொடர்வரிசைகள்
சாகிர் அலி (பாரிஸ்டர்)
சாகிர் அலி பாரிஸ்டர் (Shakir Ali) ( 1879 ஆம் ஆண்டு ஜூன் 7 - 1962 ஆம் ஆண்டு டிசம்பர் 26) ஓர் இந்திய வழக்கறிஞரும், அரசியல்வாதியும் ஆவார்.
ஆரம்பகால வாழ்க்கை
சாகிர் பிரித்தானிய ஆட்சியின் கீழ் இருந்த இந்தியா வின் லக்னோவின் 20 மைல்கள் தொலையில் உள்ள ஒரு சிறு கிராமத்தில் பிறந்தார். இவரது மூதாதையர்கள் முகலாய ஆட்சியின் போது குவாசியாக செயல்பட்டனர்.
சாகிர் தனது ஆரம்பக் கல்வியை எம்.ஏ.ஓ அலிகரில் (இப்போது அலிகார் முஸ்லிம் பல்கலைக்கழகம்) முடித்தார். இவர் 1905 ஆம் ஆண்டில் லிங்கனின் விடுதியில் சட்டத்தில் பட்டம் படிக்க (லிங்கன் விடுதியின் நூலக பதிவுகள் படி) இங்கிலாந்து சென்றார். 1908 ஆம் ஆண்டில் பட்டம் பெற்று மீண்டும் இந்தியா வந்தார்.
பங்களிப்பு
பின்னர் இவர் பள்ளிகளின் ஆய்வாளராக நியமிக்கப்பட்டார். ஆனால் சிறிது காலம் கழித்து இவர் தனது சொந்த சட்ட நடைமுறைக்கு செல்ல விரும்பினார். இவர் இந்த பதவியை ராஜினாமா செய்து கோரக்பூரில் ஒரு சட்ட பேரறிஞராக பயிற்சி செய்யத் தொடங்கினார். இவர் இந்தியாவின் நன்கு அறியப்பட்ட குற்றவியல் வழக்கறிஞர்களில் ஒருவராக இருந்தார். மீரட் சதி வழக்கு, டெல்லி செங்கோட்டையில் நடைபெற்ற ஐ.என்.ஏ வழக்குகள், கக்கோரி இரயில் கொள்ளை மற்றும் செளரி சௌரா தீ விபத்து வழக்கு போன்ற மிக முக்கியமான மற்றும் குறிப்பிடத்தக்க சில வழக்குகளில் இவர் ஆஜராகியுள்ளார்.
அரசியல் வாழ்க்கை
வெளியேறு இந்தியா இயக்கத்தின் போது இவர் இந்திய தேசிய காங்கிரசி ல் சேர்ந்தார். மிக விரைவில் கட்சியில் முக்கிய சக்தியாக மாறினார். காங்கிரஸின் செயற்குழுவில் உறுப்பினரானார். இவர் இந்தியாவின் கிழக்குப் பகுதி முழுவதிலும் மிகவும் பிரபலமாக இருந்தார். சாகிர் அலி 1921 ஆம் ஆண்டு முதல் 1923 ஆம் ஆண்டு வரை (உ.பி. சட்டமன்ற காப்பகங்கள் தகவல்படி) சீர்திருத்த சட்டமன்ற உறுப்பினராக இருந்தார். இவர் தனது வாழ்நாள் முழுவதும் ஒரு தீவிர தேசியவாதியாக இருந்தார். 1920 ஆம் ஆண்டில் கோரக்பூரில் கிலாபத் இயக்கத்தை வழிநடத்தினார்.
ஒய்வு மற்றும் இறப்பு
45 ஆண்டுகளாக குற்றவியல் சட்டம் பயின்ற பின்னர் 1956 ஆம் ஆண்டில் ஓய்வு பெற்றார். இவர் 1962 டிசம்பர் 26 அன்று தனது 84வது வயதில் 1962 டிசம்பர் 26 அன்று இறந்தார்.
குறிப்புகள்
பகுப்பு:20 ஆம் நூற்றாண்டு இந்திய வழக்கறிஞர்கள் பகுப்பு:இந்திய முஸ்லிம்கள் பகுப்பு:உத்தரப் பிரதேச அரசியல்வாதிகள் பகுப்பு:1962 இறப்புகள் பகுப்பு:1879 பிறப்புகள்
நிரல் (திரைப்படம்)
நிரல் (ನಿರಲ್, பொருள்:நிழல்) என்பது 2013 ஆம் ஆண்டில் தயாரிக்கப்பட்ட துளுத் திரைப்படமாகும். இதை ரஞ்சித் பாஜ்பே இயக்கியுள்ளார். சோதன் பிரசாத், சன் பூஜாரி ஆகியோர் கூட்டாகத் தயாரித்துள்ளனர். இத்திரைப்படத்தில் ஐந்து பாடல்கள் இடம்பெறுகின்றன.
கதை
சச்சின், ராஷ்மி, தீப்தி ஆகிய மூவர் கதையின் முதன்மை கதாப்பாத்திரங்கள். சச்சின், துபாயில் உள்ள பொறியாளராகப் பணிபுரிகிறான். திரைப்பட நடிகராக வேண்டுமென்ற கனவுடன் வாழ்கின்றான். ராஷ்மி, துபாயில் உள்ள வங்கியில் பணிபுரியும் பெண். தீப்தி, சச்சினின் உறவுக்காரப் பெண். மூவருக்கும் உள்ள தொடர்பையும், அவர்களது விருப்பங்கள் நிறைவேறியனவா என்பதையும் தெரிவிக்கின்றது.
இணைப்புகள்
பகுப்பு:துளுத் திரைப்படங்கள்
மஞ்சிமா மோகன்
மஞ்சிமா மோகன்  (Manjima Mohan) என்பவர் ஒரு இந்திய திரைப்பட நடிகை ஆவார். இவர் மலையாளம், தெலுங்கு, தமிழ் திரைப்படங்களில் நடித்துகொண்டிருக்கிறார். இவர் கேரளத்தின் பாலக்காட்டை பூர்வீகமாகக் கொண்டவர். இவர் தன் திரைப்பட வாழ்வை 1990 களின் இறுதியில் 2000 த்தின் துவக்கத்தில் குழந்தை நட்சத்திரமாக துவக்கினார்.
திரைப்பட வாழ்வு
இவருக்கு நடிப்பில் ஆர்வம் இருந்தபோதிலும், "தனக்கு நம்பிக்கை இருக்கவில்லை" என குறிப்பிட்டுள்ளார். படத்தில் நடிக்க துவங்கியபோது அது திகிலூட்டுவதாக இருந்ததாக குறிப்பிட்டுள்ளார். ஜி. பிரஜாத் இயக்கத்தில் வினித் ஸ்ரீநிவாசனின் திரைக்கதையில் ஒரு வடக்கன் செல்பி படத்தில், முன்னணி பெண் பாத்திரத்தில் நடித்தார்.
ஒரு வடக்கன் செல்பி படம் வெளியானதைத் தொடர்ந்து, மஞ்சிமா தனது தனது முதல் தமிழ் திரைப்படமான கௌதம் மேனனின் இயக்கத்தில் அச்சம் என்பது மடமையடா படத்தில் அறிமுகமானார்.
மேற்கோள்
பகுப்பு:1993 பிறப்புகள் பகுப்பு:மலையாளத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:இந்தியத் திரைப்பட நடிகைகள் பகுப்பு:வாழும் நபர்கள் பகுப்பு:20 ஆம் நூற்றாண்டின் இந்திய நடிகைகள் பகுப்பு:பாலக்காடு மாவட்ட நபர்கள்
தளவாய் கருப்பனார் கோயில்
தளவாய் கருப்பனார் கோயில் தமிழ்நாட்டில் அரியலூர் மாவட்டம், தளவாய் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் கருப்பனார் சுவாமி சன்னதி உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
சாமுவேலின் கல்லறை
சாமுவேலின் கல்லறை (Tomb of Samuel; קבר שמואל הנביא, எழுத்துப்பெயர்ப்பு கெவெர் ஸ்முஎல் க நெவி;, النبي صموئيل) என்பது விவிலிய எபிரேய இறைவாக்கினரான சாமுவேல் அடக்கம் செய்யப்பட்ட பாரம்பரிய பகுதியாகும். இது கடல் மட்டத்திலிருந்து 908 மீட்டர் உயரத்தில் செங்குத்தான குன்றின் மேல் அமைந்துள்ளது. இது மேற்குக் கரையின் பாலத்தீன கிராமமான நபி சம்வில் என்னும் இடத்தில், எருசலேமின் வடக்கே 1.3 கி.மீ தொலைவில் அமைந்துள்ளது.
புலியூர் அய்யனார் மாரியம்மன் புலியூர் கோயில்
புலியூர் அய்யனார் மாரியம்மன் புலியூர் கோயில் தமிழ்நாட்டில் கடலூர் மாவட்டம், புலியூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் அய்யனார், பூரணி புஷ்கலை சன்னதிகளும், மாரியம்மன் உபசன்னதியும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
மேற்கோள்கள்
கிராமக் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கடல்
thumb|upright=1.35|alt=கரையில் மோதி எழும்பும் அலை|கரையில் மோதி எழும்பும் அலை. இடம்: சான்டா காட்டலினா வளைகுடா thumb|upright=1.35|alt=சிங்கப்பூர் துறைமுகம்|மனித நாகரிக வளர்ச்சியிலும் வணிகத்திலும் கடல்கள் முதன்மையான ஒன்றாகவே எப்போதும் விளங்கிவருகின்றன. படத்தில் சிங்கப்பூரும் அதன் துறைமுகமும் காட்டப்பட்டுள்ளன. இத்துறைமுகமே உலக அளவில் மிகவும் பரபரப்பான நீர்வழிகளுள் ஒன்றாகவும் இருக்கிறது.
கடல்  அல்லது ஆழி(Sea), உலகப் பெருங்கடல் (World ocean), அல்லது வெறுமனே பெருங்கடல் (Ocean) என்பது புவியின் பரப்பில் 70 விழுக்காட்டை ஆக்கிரமித்துள்ள உப்பான நீர் கொண்ட தொடர்ச்சியான (connected) நீர்நிலை ஆகும். இது புவியின் பருவநிலையை நிலைப்படுத்துவதோடு நீர் சுழற்சி, கரிமச் சுழற்சி, நைட்ரஜன் சுழற்சி ஆகியவற்றிலும் முதன்மைப் பங்காற்றுகிறது. பழங்காலங்களிலிருந்து கடலில் பயணங்கள் செய்யப்பட்டும் தேடல்கள் நடந்தும் வந்தாலும், அறிவியல் அடிப்படையிலான கடலியல் அல்லது பெருங்கடலியல் என்பது பெரும்பாலும் பசிபிக் பெருங்கடலை ஜேம்ஸ் குக் 1768 க்கும் 1779 க்கும் இடைப்பட்ட காலத்தில் கண்டறிந்து ஆராய்ந்ததில் இருந்துதான் தொடங்குகிறது. கடல் எனும் சொல்லானது பெருங்கடலின் சிறிய, பகுதியளவு நிலத்தால் சூழப்பட்ட பகுதிகளைக் குறிக்கவும் பயன்படுத்தப்படுகிறது. ஆழி, விரிநீர், பெருநீர், பருநீர், முந்நீர் முதலானும் குறிக்கப்படுகிறது.
கடல் நீரில் மிக அதிகளவு கரைந்துள்ள திடப்பொருள் சோடியம் குளோரைடு (சாதாரண உப்பு) ஆகும். மேலும் இந்நீரில் மக்னீசியம், கால்சியம், பொட்டாசியம் போன்ற உப்புகளும் மேலும் பல தனிமங்களும் உள்ளன. இதில் சில குறைந்த செறிவுத்தன்மையுடன் காணப்படுகின்றன. உவர்ப்புத் தன்மை (salinity) இடத்திற்கு ஏற்றாற்போல் வெகுவாக வேறுபடுகிறது. கரைக்கு அருகிலும் கழிமுகப் பகுதியிலும் (ஆறும் கடலும் கலக்கும் இடம்) ஆழக்கடல் பகுதியிலும் உவர்ப்புத் தன்மை குறைவாகக் காணப்படுகிறது. எவ்வாறேனும், பெருங்கடல்களில் கரைந்திருக்கும் உப்புகளின் "ஒப்புமை" விதங்கள் பொதுவாக ஒன்றாகவே இருக்கின்றன; பெரிதாக மாறுவதில்லை. கடல் பரப்பின் மீது வீசும் காற்றினால் அலைகள் உருவாகின்றன. இவை ஆழம் குறைவான நீரை அடையும்போது கொந்தளிப்புடன் உடைந்து சிதறுகின்றன. வீசும் காற்றின் உராய்வின் மூலமாக பரப்பு நீரோட்டங்கள் உருவாகின்றன. இது பெருங்கடல்கள் முழுவதும் மெதுவான ஆனால் நிலையான ஒரு நீரோட்டத்தை ஏற்படுத்துகிறது. இந்த நீர்ச்சுழலின் திசைகள் கண்டங்களின் வடிவங்கள், புவியின் சுழற்சி (சுழலகற்சி விளைவு; Coriolis effect) போன்ற காரணிகளால் நிர்ணயிக்கப்படுகின்றன. உலகளாவிய இயங்கு பட்டை என்று அறியப்படும். ஆழ்கடல் நீரோட்டங்கள், அருகில் இருக்கும் துருவங்களில் இருந்து அனைத்து பெருங்கடல்களுக்கும் குளிர் நீரை எடுத்துச் செல்கின்றன. ஓதங்கள் தினமும் இருமுறை கடல்மட்டத்திலிருந்து உயர்ந்து தாழ்கின்றன. இந்த ஏற்ற இறக்கமானது புவியின் சுழற்சியினாலும் புவியைச் சுற்றும் நிலவின் ஈர்ப்பு விசையினாலும் மிகக்குறைந்த அளவு சூரியனாலும் ஏற்படுகின்றன. ஓதங்கள் விரிகுடாக்களிலோ கழிமுகங்களிலோ அதிக வீச்சுடன் இருக்கும். அழிவுத்தன்மை கொண்ட ஆழிப்பேரலைகள் கடலடி நிலநடுக்கங்களால் ஏற்படுகின்றன. இந்த நிலநடுக்கங்கள் கடலடியில் ஏற்படும் கண்டத்தட்டு நகர்வு, எரிமலை வெடிப்பு, பெரும் நிலச்சரிவு அல்லது பெரிய விண்வீழ்கற்களால் ஏற்படுகின்றன.
வைரசுகள், பாக்டீரியங்கள், புரோடிஸ்ட்கள், பாசிகள், தாவரங்கள், பூஞ்சைகள் இவற்றுடன் விலங்குகள் போன்ற பெரும் அளவிலான உயிரினங்கள் கடலில் வாழ்கின்றன. இந்த உயிரிகள் சூரியஒளி அதிகம் படும் பரப்பு நீர் முதல் சூரிய ஒளியே படாத அதிக அழுத்தத்திலும் குளிர்ச்சியிலும் இருட்டிலும் இருக்கும் அதிஆழ நீர் வரை பரவியுள்ளன. குறுக்குக் கோடு வாக்கில் (latitude) கடலின் தன்மையும் மாறுகிறது. எடுத்துக்காட்டாக, ஆர்க்டிக் பனிக்கு அடியில் குளிர் நீரையும் வெப்ப மண்டலப் பகுதிகளில் வண்ணமயமான பவளப் பாறைகளையும் கடல் கொண்டுள்ளது. முதன்மையான பல உயிரினக் குழுக்கள் கடலில்தான் சிறந்துவந்தன (evolved). மேலும், உயிரும் கடலிலேயே தோன்றியிருக்கக்கூடும்.
கடல் மக்களுக்குக் கணிசமான அளவு உணவுப் பொருட்களைத் தருகிறது. இதில் முதன்மையானதாக மீன், ஆளிகள், கடல்வாழ் பாலூட்டிகள், கடல்பாசி போன்றவை அடங்கும். கடல்பாசிகள் காட்டில் அறுவடை செய்யப்பட்டோ நீருக்கடியில் வளர்க்கப்பட்டோ கிடைக்கின்றன. வணிகம், பயணம், கனிமப் பிரித்தெடுப்பு, திறன் ஆக்கம் (power generation), போர், ஓய்வுநேரச் செயல்பாடுகளான நீச்சல், அலைச்சறுக்கு (surfing), பாய்மரப் பயணம் (sailing), கருவியுதவியுடன் குதித்தல் (scuba diving) போன்றவற்றுக்கும் கடல் பயன்படுகிறது. மாசுபாட்டினால் கடல் பெரிதும் பாதிக்கப்படுகிறது. வரலாறு முழுதும் கடல் பல பண்பாடுகளிலும் பெரிதும் உதவியுள்ளது. கடல் ஓமரின் ஒடிசி போன்ற இலக்கியங்களிலும் முதன்மையான கூறாக இருந்திருக்கிறது. இது கடல்சார் ஓவியத்திலும், அரங்கங்களிலும், பண்டைய இசையிலும் பெரும்பங்காக இருந்து வந்துள்ளது.
வரையறை
கடல் புவியின் அனைத்துப் பெருங்கடல் நீரையும் உடனிணைத்த ஓர் அமைப்பாகும். இவ்வமைப்பில் "பெருங்கடல்கள்" என்று அழைக்கப்படும் அட்லாண்டிக், பசிபிக், இந்தியப் பெருங்கடல், தென்முனைப் பெருங்கடல், ஆர்க்டிக் பெருங்கடல் ஆகிய ஐந்தும் அடங்கும். "கடல்" எனும் சொல் குறிப்பாக குறைந்த அளவு கடல்நீரைக் கொண்டவற்றைக் குறிப்பிடப் பயன்படுகின்றது. அதாவது செங்கடல், கருங்கடல் போன்றவை.
கடலைக் குறிக்கும் பிற சொற்கள்
தமிழில் கடலானது அரலை, அரி, அலை, அழுவம், அளம், அளக்கர், ஆர்கலி, ஆலந்தை, ஆழி, ஈண்டுநீர், உரவுநீர், உவர், உவரி, உவா, ஓதம், ஓதவனம், ஓலம், கயம், கலி, கார்கோள், கிடங்கர், குண்டுநீர், குரவை, சக்கரம், சலதரம், சலநிதி, சலராசி, சலதி, சுழி, தாழி, திரை, துறை, தெண்டிரை, தொடரல், தொன்னீர், தோழம், நரலை, நிலைநீர், நீத்தம், நீந்து, நீரகம், நிரதி, நீராழி, நெடுநீர், நெறிநீர், பரப்பு, பரவை, பரு, பாரி, பாழி, பானல், பிரம்பு, புணர்ப்பு, புணரி, பெருநீர், பௌவம், மழு, முந்நீர், வரி, வலயம், வளைநீர், வாரி, வாரிதி, வீரை, வெண்டிரை, வேழாழி, வேலை என பல சொற்களால் தமிழில் கடல் குறிப்பிடப்படுகிறது.
கடலின் இயற்பியல்
பெருங்கடல் இயற்பியல் (Physical Oceanography) அல்லது கடல் இயற்பியல், என்பது கடலின் புறவியல் (இயற்பியல்) பண்புகளான வெப்பநிலை-உவர்ப்புத் தன்மை கட்டமைப்பு, கலப்பு, அலைகள், உள்ளக அலைகள், புறப்பரப்பு ஓதங்கள். உள்ள்க ஓதங்கள், சுழற்சிகள் ஆகியவற்றைப் பற்றிய படிப்பு ஆகும். சுழற்சிகள் (currents), ஓதங்கள், அலைகள் வடிவிலான நீரின் இயக்கமானது கடற்கரையோரப் பகுதிகளில் பருவநிலை மாற்றம் போன்றவற்றுக்குக் காரணமாக உள்ளது. கடலின் புவியியல் என்பது பெருங்கடல் வடிகால்களின் வடிவத்தையும் அவற்றின் நீட்சியையும், மேலும் கடலில் முடியும் நிலப்பகுதியின் கரைகளையும் பற்றிய படிப்பாகும். கடல் படுகையின் வடிவமைப்பும் அதன் நீட்சியும் புவியிலுள்ள பொருட்கள் எதனால் செய்யப்பட்டுள்ளன என்பதை அறிய உதவுகின்றன. மேலும், இவற்றின் மூலம் கண்ட நகர்வு, நிலநடுக்க பாதிப்புள்ள பகுதிகள், எரிமலைப் பகுதிகளின் செயல்பாடுகள், படிவுப் பொருட்களின் மூலம் படிவுப் பாறைகள் உருவான விதம் ஆகியவற்றைப் பற்றி அறிய முடிகிறது.
கடல் நீர்
thumb|left|upright=1.35|alt=Global salinity map|புறப்பரப்பு உவர்ப்புத் தன்மை வரைபடம் - இந்தத் தரவுகள் செயற்கைக்கோளில் வைக்கப்பட்டிருக்கும் ஒரு கருவி மூலம் பெறப்பட்டவை. இதில் சிவப்பு நிறம் 40‰ (அதிகபட்சம்) உவர்ப்புத் தன்மையையும் ஊதா நிறம் 30‰ (குறைவு) உவர்ப்புத் தன்மையையும் குறிக்கிறது.
கடலிலுள்ள நீரானது 4 பில்லியன் ஆண்டுகளுக்கு முன்பு இருந்த புவியின் எரிமலைகளினால் உருகிய பாறைகளில் இருந்து வெளிப்பட்ட பொருள்களினால் உருவானது என்று எண்ணப்பட்டது. ஆனால், அண்மைய ஆய்வுகள் புவியின் நீரானது விண்வீழ்கற்களிலிருந்து வந்திருக்கலாம் என்று கூறுகின்றன.
மேற்பரப்பு நீரின் ஆவியாதல் வீதம் (உயர் வெப்பநிலை, காற்று வீசும் வீதம், அலை இயக்கத்தினால் அதிகரிக்கும்), வீழ்படிவாக்கும் திறம், கடல் பனி உருகுதல் அல்லது உறைதல், பனியாறு உருகுதல், புதிய ஆற்று நீர் உள்புகுதல், வெவ்வேறு உவர்ப்புத் தன்மை கொண்ட நீர்நிலைகளின் கலப்பு ஆகியவற்றால் கடலின் உவர்ப்புத் தன்மை மாறுகிறது. எடுத்துக்காட்டாக, பால்டிக் கடலின் குளிர்ச்சியான சூழலுள்ள குறைந்த ஆவியாகும் தன்மை, நிறைய ஆறுகளின் கலப்பு இவைமட்டுமன்றி, வடக்குக் கடலில் இருந்து குளிர்ந்த நீர் அடிக்கடி இக்கடலில் வந்து நிரம்புதல் போன்றவற்றால் இதன் அடி அடுக்கு அடர்வானதாக மாறி அதன் பரப்பு அடுக்குகளுடன் கலக்க முடியாமல் போகிறது. அதனால் மேல்மட்ட அடுக்கின் உவர்ப்புத் தன்மை 10இலிருந்து 15 ‰ வரை மட்டுமே உள்ளது. மேலும் அதன் கழிமுகப் பகுதிகளில் இன்னும் குறைவானதாக இருக்கிறது. வெதுவெதுப்பான செங்கடல் அதிகபட்ச ஆவியாதல் அளவையும் ஆனால் குறைவான வீழ்படிவாதல் பண்பையும் பெற்றிருக்கிறது; சில ஆறுகளும் அதனுள் கலக்கின்றன. மேலும், ஆதாம் வளைகுடாவுடன் கலக்கும் பாப்-எல்-மாண்டெப் ஆனது மிகவும் குறுகலாக உள்ளது. எனவே அதன் சராசரி உவர்ப்புத் தன்மை 40 ‰ என்ற அளவில் உள்ளது.
கடலின் வெப்பநிலை அதன் பரப்பில் விழும் சூரிய ஒளியைப் பொறுத்தது. வெப்பமண்டலப் பகுதிகளில் உச்சியில் சூரியன் இருக்கும்பொழுது அதன் வெப்பநிலை30 °C ஆக இருக்கும். ஆனால், துருவப் பகுதிகளில் கடல் வெப்பநிலை கடலிலுள்ள பனியுடன் ஒரு சமநிலையில் உள்ளது. அது எப்போதும் -2 °C என்ற அளவில் உள்ளது. பெருங்கடல்களில் தொடர்ச்சியான ஒரு நீரோட்டம் இருந்துகொண்டே இருக்கிறது. வெதுவெதுப்பான பரப்பு நீரோட்டங்கள் வெப்பமண்டலத்தை விட்டு விலகுகையில் குளிர்கின்றன. குளிர்வதால் அந்நீரின் அடர்த்தி அதிகரிக்கிறது. அதனால், அது கீழே செல்கிறது. அந்தக் குளிர் நீர் ஆழக் கடல் நீரோட்டத்தின் காரணமாக மீண்டும் நிலநடுக்கோட்டினருகில் வருகிறது. இந்த சுழற்சி முழுவதும் வெப்பநிலை அடர்த்தி மாற்றங்களால் நிகழ்கிறது. உலகம் முழுவதும் அடி ஆழக்கடல் வெப்பநிலை -2 °C முதல் 5 °C வரை இருக்கலாம்.
அத்திலாந்திக் பெருங்கடல்
thumb|350px|[[அயர்லாந்து|அயர்லாந்தில் இருந்து அட்லாண்டிக் பெருங்கடலின் தோற்றம்]] உலகின் இரண்டாவது மிகப்பெரிய கடல் இதுவாகும். இதன் மொத்தப்பரப்பு 106,4 மில்லியன் சதுர கிலோ மீட்டர் ஆகும். இது பூமியின் பரப்பில் சராசரியாக இருபது சதவிகிதம் ஆகும். இதன் மேற்கு பகுதியில் வட அமெரிக்க, தென் அமெரிக்க கண்டங்களும், கிழக்கு எல்கையில் ஐரோப்பாவும், ஆப்பிரிக்காவும்அமைந்துள்ளன. இக்கடலின் மிக ஆழமான பகுதி ப்யூரிடோ ரிகோ ஆகும். அட்லாண்டிக் கடலின் சராசரி ஆழம் 28,232 அடிகள் ஆகும். இதன் சராசரி ஆழம் 10,936 அடிகள் ஆகும்.
ஆர்டிக் பெருங்கடல்
ஆர்க்டிக் பெருங்கடல், உலகிலுள்ள பெருங்கடல்களுள் சிறியது. இது முழுவதுமாக ஆர்க்டிக் வட்டத்திற்கு மேல் அமைந்துள்ளது. இதன் மொத்தப் பரப்பளவு 14,090,000 சதுர கி.மீ. ஆகும். இதன் சராசரி ஆழம் 3,658 மீ. இதன் மிக அதிகபட்ச ஆழம் 4,665 மீ. ஆகும். இப்பெருங்கடல் முழுவதுமாக நிலப்பரப்பால் சூழப்பட்டுள்ளது. அலாஸ்கா - ரஷ்யா இடையே அமைந்துள்ள பேரிங் நீரிணையம், கிரீன்லாந்து - கனடா இடையே அமைந்துள்ள டேவிஸ் நீரிணையம், கிரீன்லாந்து - ஐரோப்பா இடையே அமைந்துள்ள டென்மார்க் நீரிணையம், நார்வேஜியன் கடல் போன்றவை ஆர்க்டிக் பெருங்கடலை வெளி உலகுடன் இணைக்கின்றன.
ஆர்க்டிக் பெருங்கடல் பூமி அடித்தட்டின் அடிப்படையில் இரு பகுதிகளாக பிரிக்கப்படுகிறது. அவை யுரேசியன் தட்டு, வட அமெரிக்கத் தட்டு ஆகும். ஆர்க்டிக் மற்றும் அட்லாண்டிக் கடல்களுக்கு இடையில் அவற்றின் விளிம்புகள் மூழ்கிய நிலையில் காணப்படுகின்றன. ஆர்க்டிக்கை சுற்றியுள்ள நிலப்பரப்புகளும், மூழ்கியுள்ள தட்டுப்பகுதிகளும் வெளி நீர் உட்புகாதவாறு தடுக்கின்றன. எனவே, இக்கடல் குளிர்ந்த நீர் நிறைந்த ஒரு நீர்த்தேக்கம் போல் உள்ளது.
ஆர்க்டிக் பெருங்கடலின் மையப்பகுதி நிரந்தரமாக பத்து அடி ஆழத்திற்கு பனிக்கட்டியாக உறைந்துள்ளது. வெயில் மாதங்களில் பனிக்கட்டிகளை சுற்றி நீர் சூழ்ந்து அவை மிதக்க துவங்கிவிடும். குளிர் மாதங்களில் வெயில் மாதங்களில் இருந்ததைப் போன்று இருமடங்கு அதிக பரப்பில் பனிக்கட்டி உறைந்து விடுகிறது. ஆர்டிக் பெருங்கடல் அலைகளே இல்லாத பெருங்கடலாகும். இதில் கப்பற்பயணம் செய்ய முடியாது. குளிர்காலத்தில் உறைபனியாகவும், இதரப்பருவங்களில் பனிக்கட்டித் துண்டங்கள் மிதக்கும் பகுதியாகவும் இது விளங்குகிறது. 130 இலட்சம் ச.கி.மீ.க்கும் அதிகமான இடத்தை நிரப்பிக் கொண்டிருப்பதாலேயே பெருங்கடல் என்ற சிறப்புடன் இது அழைக்கப்படுகிறது.
இந்தியப் பெருங்கடல்
thumb|left|230 px|இந்தியப் பெருங்கடல் உலகிலுள்ள ஐந்து பெருங்கடல்களுள் பசிபிக், அட்லாண்டிக் பெருங்கடல்களுக்கு அடுத்தபடியாக பெரிய கடலாக விளங்குவது இந்திய பெருங்கடல் ஆகும். தெற்கே தெற்கு பெருங்கடலும், மேற்கே ஆப்பிரிக்காவும், வடக்கே ஆசியாவும், கிழக்கே ஆஸ்திரேலியாவும் இப்பெருங்கடலின் எல்லைகளாக அமைந்துள்ளன. இதன் மொத்த பரப்பளவு 6,85,56,000 சதுர கி.மீ. ஆகும்.
சர்வதேச நீர்பரப்பு ஆய்வு மையம் இரண்டாயிரமாண்டில் இந்திய பெருங்கடலின் எல்லைகளை வரையறை செய்தது. அதன்படி இந்திய பெருங்கடலின் தெற்கே 60 டிகிரிக்கு கீழ் உள்ள பகுதி பிரிக்கப்பட்டு தெற்கு பெருங்கடலின் (அன்டார்க்டிக்) எல்லை விரிவாக்கப்பட்டது.
இந்திய பெருங்கடலின் மிக ஆழமான பகுதி ஜாவா நீர்வழி ஆகும். இதன் ஆழம் 7,258 மீட்டர் ஆகும். இக்கடலில் அதிகமாக பெட்ரோலியப் பொருள்களும், இயற்கை எரிவாயுக்களும் இயற்கையாக, மிகுதியாக காணப்படுகின்றன. உலக பெட்ரோலிய பொருள்கள் உற்பத்தியில் 40 சதவிகிதம் இந்தியப் பெருங்கடலிலிருந்து கிடைக்கிறது. மீன் போன்ற கடல் உணவுப் பொருள்கள் அதிக அளவில் கிடைப்பது இக்கடலின் மற்றுமொரு இயற்கை வளமாகும். இந்திய பெருங்கடல் நாடுகள் உட்பட ரஷ்யா, ஜப்பான், தென்கொரியா, தாய்வான் நாட்டு மீன்பிடி கப்பல்கள் இதை தங்கள் மீன்பிடித் தளமாக பயன்படுத்துகின்றன.
இந்திய பெருங்கடல் முக்கியமான கடல்பாதைகளைத் தன்னகத்தே கொண்டுள்ளது. மத்திய கிழக்கு ஆப்பிரிக்கா மற்றும் கிழக்கு ஆசியா பகுதிகளை இது ஐரோப்பாவுடன் இணைக்கிறது
பசிபிக் பெருங்கடல்
250px|thumb|பசிபிக் பெருங்கடல் உலகின் மிகப்பெரும் பரப்பளவை தன்னகத்தே கொண்ட பெருங்கடல் பசிபிக் (Pacific Ocean) ஆகும். பசிபிக் என்பதன் லத்தின் பொருள் அமைதியான கடல் என்பதாகும். வடக்கே ஆர்க்டிக் கடல் முதல் தெற்கே தென்கடல் வரை இது பரந்து விரிந்துள்ளது. மேற்கில் ஆஸ்திரேலியாவும், ஆசியாவும், கிழக்கே அமெரிக்கக் கண்டங்களும் இதன் எல்லைகளாக அமைந்துள்ளன. பதினாறு கோடியே தொண்ணுத்திரெண்டு லட்சம் ச.கி.மீ. பரப்பளவில் இக்கடல் அமைந்துள்ளது. சுமாராக 62 புள்ளி 2 கோடி கனசதுர கி.மீ. நீரை இக்கடல் கொண்டுள்ளது. உலக நீர் இருப்பில் 46 சதவிகிதத்தையும், உலகின் மொத்தப் பரப்பளவில் 30 சதவிகிதத்தையும் இக்கடல் கொண்டுள்ளது.
உலகிலேயே பெரிய கடல் பசிபிக் பெருங்கடலாகும். பூமியின் பரப்பளவில் 35.25 சதவிகிதம் கொண்டது. உலகிலேயே ஆழம் கூடிய மிண்டானா பகுதி இதிலுள்ளது. இதன் ஆழம் 11,516 மீட்டர். உலகிலேயே அதிக எண்ணிக்கையிலான தீவுகளும் இக்கடலில் தான் உள்ளன.
வடமேற்கு பசிபிக்கடலில் உள்ள மரியானா ட்ரென்ச் என்ற பகுதியே உலகிலேயே ஆழமான கடல் பகுதி ஆகும். இதன் ஆழம் 10,911 மீட்டர். பசிபிக்கின் சராசரி ஆழம் 4028 முதல் 4188 மீட்டர் ஆகும். இக்கடலில் சுமார் 25,000 தீவுகள் உள்ளன. பெரும்பாலான தீவுகள் தென் பசிபிக்கிலேயே கண்டறியப்பட்டுள்ளன. அவற்றுள் சில கடலில் மூழ்கி உள்ளன. பெரும்பாலானவை உயரமான தீவுகள். தற்போது பூமி தட்டின் நகர்வினால் பசிபிக் கடல் சுருங்கி வருகிறது. மாறாக அட்லாண்டிக் கடல் விரிவடைந்து வருகிறது. சராசரியாக ஆண்டிற்கு அரை கிலோ மீட்டர் சுருங்குகிறது.
பசிபிக் கடலின் மேற்கு எல்லையில் பல கடல்கள் அமைந்துள்ளன. அவை செலிபஸ் கடல் (Celebes Sea), கோரல் கடல் (Coral Sea), கிழக்குச்சீன கடல், ஜப்பான் கடல், தென் சீன கடல், சுலு கடல் (Sulu Sea), பிலிபைனி கடல் (Philippine Sea), டாஸ்மான் கடல் (Tasman Sea) மற்றும் மஞ்சள் கடல் போன்றவை ஆகும்.
அரபிக்கடல்
இந்தியாவிற்கு மேற்கே அமைந்துள்ள கடல் பகுதி அரபிக்கடல் என அழைக்கப்படுகிறது. இது பண்டைக் காலத்திலும், இடைக்காலத்திலும் பச்சிம் சமுத்திரம் என அழைக்கப்பட்டது. இக்கடலின் கிழக்கே இந்தியாவும், மேற்கே சவுதி அரேபியாவும் - ஆப்பிரிக்காவும், வடக்கே ஈரானும் - பாகிஸ்தானும், தெற்கே இந்தியப் பெருங்கடலும் அமைந்துள்ளன.
இக்கடலின் மிக அகலமான பகுதி ஏறத்தாழ 2400 கி.மீ. ஆகும். தெற்கில் இக்கடல் இந்தியப் பெருங்கடலுடன் கலப்பதால் இதன் தெற்கு எல்லையை அறுதியிட்டு கூற இயலாது. சிந்து, நர்மதை, தபதி ஆறுகள் இக்கடலில் கலக்கின்றன. ஓமன் வளைகுடா இதனை பாரசீக வளைகுடாவுடனும், ஏடன் வளைகுடா இதனைச் செங்கடலுடனும் இணைக்கின்றன. இக்கடலின் கரையில் ஏடன், கராச்சி, பம்பாய், கொச்சி போன்ற பெரிய துறைமுகங்களும், பல புகழ்பெற்ற நகரங்களும் அமைந்துள்ளன.
ஆரல் கடல்
ஆரல் கடல் ( Aral sea ) என்பது துர்க்கிஸ்தான் பகுதியில் காஸ்பியன் கடலுக்குக் கிழக்கே 240 கி.மீ. தொலைவில் அமைந்துள்ள மிகப் பெரியதோர் உப்புநீர் ஏரியாகும். இந்த ஏரி உலகிலேயே நில உட்பகுதியில் அமைந்துள்ள மிகப்பெரிய நீர்நிலை ஆகும். இதன் மொத்த பரப்பளவு 66,459 சதுர கி.மீ. ஆகும். இது 17 முதல் 68 மீட்டர் ஆழமுடையது. ஆரல் கடலில் பல தீவுகள் அமைந்துள்ளன. அமுதாரியா (Amu Darya), சைர் தாரியா ( Syr Darya ) ஆகிய ஆறுகள் இக்கடலில் கலக்கின்றன.
அயோனியன் கடல்
அயோனியன் கடல் ( Ionian Sea ) என்பது மத்தியதரைக் கடலின் ஆழமிக்க பகுதியாகும். இக்கடல் இத்தாலியையும் - சிசிலியையும், அல்பேனியாவிலிருந்தும் - கிரீசிலிருந்தும் பிரிக்கிறது. இக்கடலையும் அட்ரியாடிக் (Adriatic) கடலையும் ஆட்ராண்டோ நீர்ப்பிரிவு ( Strait of Otranto ) இணைக்கிறது. இக்கடலின் அகலம் 676 கி.மீ. ஆகும். சில பகுதிகளில் இக்கடலின் ஆழம் 5093 மீட்டர் ஆகும்.
இன்லான்ட் கடல்
ஜப்பான் நாட்டில் பசிபிக் பெருங்கடலில் கால்வாய் போன்று அமைந்துள்ளது இன்லான்ட் கடல் (Inland sea). இது தென் ஜப்பானில் ஹான்சிகோக், கியூஸ் ஆகிய தீவுகளுக்கிடையில் உள்ளது. ஆழம் குறைந்த இக்கடலில் 950 க்கும் மேற்பட்ட தீவுகள் உள்ளன. இதன் மொத்த நீளம் 9505 கி.மீ. ஆகும். இது குறுகிய கால்வாய் ஒன்றின் மூலம் ஜப்பான் கடலுடன் இணைக்கப்பட்டுள்ளது. இன்லான்ட் கடலின் கடற்கரைகளில் மக்கள் தொகை மிகுதி. இக்கடல் இயற்கை எழிலுடன் புகழ்பெற்று விளங்குகிறது.
வங்காள விரிகுடா
thumb|left|250px| வங்காள விரிகுடாக் கடல் இந்தியாவின் கிழக்கே எல்லையாக அமைந்திருப்பது வங்காள விரிகுடா (Bay of Bengal) ஆகும். இது 21 லட்சத்து 73 ஆயிரம் சதுர கி.மீ. பரப்பளவைக் கொண்டுள்ளது. இந்தியப் பெருங்கடலின் வடகிழக்கே இக்கடல் அமைந்துள்ளது. இதன் மேற்கே இந்தியாவும், இலங்கையும் எல்லையாக உள்ளன. வடக்கே பங்களாதேசமும், மியான்மரும் (பர்மா), கிழக்கே பெனின்சுலாவும், தெற்கே இலங்கையின் தென் முனையும், இந்தோனேஷியாவின் சுமத்திரா தீவு வரையிலான கடலும் வங்காள விரிகுடாவின் எல்லைகளாக உள்ளன.
இக்கடலின் மேற்கே பல முக்கியமான ஆறுகள் கலக்கின்றன. மகாநதி, கோதாவரி, கிருஷ்ணா மற்றும் காவேரி போன்றவையே அவையாகும். வடக்கே பிரம்மபுத்திரா ஆறும் இக்கடலில் கலக்கின்றன. இக்கடலில் அமைந்துள்ள ஒரே தீவுக் கூட்டம் அந்தமான் நிக்கோபார் தீவுகள் ஆகும். இதன் சராசரி ஆழம் 2,600 மீட்டர் ஆகும். இக்கடலின் அதிகபட்ச ஆழம் 4,694 மீட்டர்.
வங்காள விரிகுடாவில் எண்ணெய் வளமும், இயற்கை எரிவாயு வளமும் தற்போது கண்டுபிடிக்கப்பட்டு வருகிறது. அதிகமான கனிமவளம் நிறைந்த மண் இக்கடலில் நிறைந்துள்ளது. இங்கு அதிகமான மீன் வளம் உள்ளதால் கடற்கரை நாடுகளும், ஜப்பான் நாடும் மீன்பிடித்தலில் ஈடுபடுகின்றன. இக்கடல் பல பொருளாதார முக்கியத்துவம் வாய்ந்த கடல்வழிகளைக் கொண்டுள்ளது. அவை பல சர்வதேச துறைமுகங்களை பங்களாதேஷ், இலங்கை மற்றும் இந்தியாவின் கிழக்கு துறைமுகங்களுடன் இணைக்கின்றன.
மேற்கோள்கள்
* பகுப்பு:நீர்நிலைகள் பகுப்பு:மேற்கோள் வழு-ref குறிச்சொல்லுக்கு உரையில்லாதவை
புதுச்சேரி துணைநிலை ஆளுநர்களின் பட்டியல்
புதுச்சேரி துணைநிலை ஆளுநர்களின் பட்டியல் (List of lieutenant governors of Puducherry), புதுச்சேரி, இந்தியாவின் ஒன்றிய ஆட்சிப் பகுதி (ஆட்சிப் பரப்பு) ஆகும். இது புதுதில்லியின் நேரடி, குடியரசுத் தலைவரின் ஆளுமைக்குட்பட்டதாகும். புதுதில்லியை போன்று இங்கும் சிறப்பு திருத்த அரசியலமைப்பின்படி மக்களால் தேர்ந்தெடுக்கப்பட்டு அமைக்கப்பெற்ற சட்டப்பேரவை, முதல்வர் மற்றும் அவரது அமைச்சரவை போன்ற அமைப்புகள், இப்பகுதியின் ஆளுமையில் பங்குபெறுகின்றன. குடியரசுத்தலைவரின் பிரதிநிதியாக புதுச்சேரி ஆட்சிப்பகுதியின் மேற்பார்வையாளர்களாக செயல்படுவர் துணைநிலை ஆளுநர் ஆவார்.
துணைநிலை ஆளுநர்
புதுவை துணை நிலை ஆளுநர் (அ) புதுச்சேரி துணை நிலை ஆளுநர், தென்னிந்தியாவின் ஒன்றிய ஆட்சிப் பகுதியான, புதுச்சேரியில், இந்தியக் குடியரசுத் தலைவரால் நியமிக்கப்பெற்ற துணை நிலை ஆளுநர், புதுச்சேரியின் அரசியலமைப்புத் தலைவராக அவரின் பிரதிநிதியாக செயல்படுபவர். இவரே ஆட்சிப் பகுதியின் தலைமைப் பொறுப்பை ஏற்றிருப்பவர். இவரது இல்லம் புதுச்சேரி, நேரு பூங்காவில் உள்ள முன்னாள் பிரஞ்சு ஆளுநர் அரண்மணையான, ராஜ் நிவாஸ் ஆகும். இந்திய அரசு நேரிடையாக, இவ்வரசிற்குத் தேவையான நிதிவளத்தை வழங்குகின்றது.
கர்நாடக அரசு
கர்நாடக அரசு என்பது கர்நாடக மாநிலத்தை ஆளும் அமைப்பாகும். இது நீதித் துறை, சட்ட ஆக்கத் துறை, அமைச்சரவை ஆகிய மூன்று பிரிவுகளைக் கொண்டது. ஆளுநர், முதல்வர், சட்டமன்ற உறுப்பினர்கள் உள்ளிட்டோர், தேர்ந்தெடுக்கப்பட்ட நாளில் இருந்து ஐந்தாண்டு காலம் வரை பதவியில் நீடிப்பர். முதல்வருக்கு அதிக அதிகாரம் இருக்கும்.
ஆட்சிப் பிரிவுகள்
இந்த மாநிலத்தை முப்பது மாவட்டங்களாகப் பிரித்துள்ளனர். மொத்தமாக 176 வட்டங்களும், 747 வருவாய் வட்டங்களும், 5628 ஊராட்சிகளும் உள்ளன. இந்த மாநிலத்தில் 7 நகராட்சிகளும், 281 பேரூராட்சிகளும் உள்ளன. இந்த மாநிலத்தின் பெரிய நகரம் என்ற பெருமையை பெங்களூர் பெறுகிறது.
சட்ட ஆக்கம்
இந்த மாநிலத்தில் இரு சபைகள் உள்ளன. அவை: சட்ட மேலவையும், சட்டமன்றமும் ஆகும். சட்டமன்றத்தில் மக்களால் தேர்ந்தெடுக்கப்பட்ட 224 உறுப்பினர்களும், நியமிக்கப்பட்ட ஒருவரும் இருப்பர். ஒவ்வொருவரும் ஐந்தாண்டு காலம் பதவியில் இருப்பர்.
முதல்வர்
தற்போதைய முதல்வராக பசவராஜ் பொம்மை உள்ளார்.
இணைப்புகள்
பகுப்பு:கர்நாடக அரசு பகுப்பு:கர்நாடகம்
க. உரோ. எட்மண்ட்
'''க. உரோ. எட்மண்ட்''' (G. R. Edmund) என்பவர் இந்திய அரசியல்வாதியும், தமிழகத்தின் முன்னாள் சட்டமன்ற உறுப்பினரும் ஆவார். தூத்துக்குடி மாவடம் ஆறுமுகநேரியினைச் சார்ந்த எட்மண்ட், பாளையங்கோட்டை தூய சவேரியார் கல்லூரியிலும் சென்னை சட்டக் கல்லூரியிலும் முறையே கலை, சட்டப் படிப்புகளில் இளநிலை பட்டம் பெற்றுள்ளார். இவர் 1971ஆம் ஆண்டு நடந்த சட்டமன்றத் தேர்தலில், திருச்செந்தூர் தொகுதியிலிருந்து திராவிட முன்னேற்ற கழக வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.
மேற்கோள்கள்
பகுப்பு:திராவிட முன்னேற்றக் கழக அரசியல்வாதிகள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு சட்டமன்ற உறுப்பினர்கள் பகுப்பு:தூத்துக்குடி மாவட்ட நபர்கள் பகுப்பு:தமிழக அரசியல்வாதிகள் பகுப்பு:5 ஆவது தமிழ்நாடு சட்டமன்ற உறுப்பினர்கள்
துக்கான்
துக்கான் (Dukhan) என்பது கத்தாரில் உள்ள நகரம். இது தலைநகர் தோகாவில் இருந்து 60 கி.மீ தொலைவில் உள்ளது. இது எண்ணெய் வளம் நிறைந்த பகுதி. இந்த நகருக்குள் வருபவர் சிறப்பு அனுமதி வாங்கியிருக்க வேண்டும். துக்கான் கடற்கரை சுற்றுலாத் தலமாக விளங்குகிறது. இங்கு வாழ்பவர்கள் கத்தார் பெற்றோலிய நிறுவனத்தில் பணிபுரிகின்றனர். இங்கு பெரிய மசூதி உள்ளது.
சான்றுகள்
பகுப்பு:கத்தார்
உன்னி மேரி
உன்னி மேரி ஒரு இந்திய திரைப்பட நடிகையாவார். இவர் பெரும்பாலும் மலையாளப் திரைப்படங்களில் நடித்துள்ளார்.
சில புகழ்பெற்ற தமிழ், தெலுங்கு, கன்னட திரைப்படங்களிலும் நடித்துள்ளார். இப்படங்களில் உன்னிமேரி என்பதற்குப் பதிலாக தீபா என்ற பெயரில் நடித்துள்ளார். 1962ல் பிறந்த இவர் 1982ல் திருமணம் செய்து கொண்டுள்ளார்.
தேவி கன்னியாகுமரி அம்மன் கோவில், ஐயப்பன், மல்லனும் மாதேவனும், 	கண்ணப்பனுண்ணி (திரைப்படம்), மகாபலி சக்கரவர்த்தி போன்ற மலையாளப் படங்களிலும், அந்தரங்கம், உல்லாசப்பறவைகள், ஜானி, மீண்டும் கோகிலா, ரோசாப்பூ ரவிக்கைக்காரி, முந்தானை முடிச்சு, கல்யாணப்பறவைகள் போன்ற தமிழ் படங்களில் நடித்துள்ளார்.
வெளி இணைப்புகள்
பகுப்பு:1962 பிறப்புகள் பகுப்பு:இந்தியத் திரைப்பட நடிகைகள் பகுப்பு:தமிழ்த் திரைப்பட நடிகைகள் பகுப்பு:வாழும் நபர்கள் பகுப்பு:மலையாளத் திரைப்பட நடிகைகள் பகுப்பு:தெலுங்குத் திரைப்பட நடிகைகள் பகுப்பு:கன்னடத் திரைப்பட நடிகைகள் பகுப்பு:20 ஆம் நூற்றாண்டின் இந்திய நடிகைகள்
ஆதிகனள்ளி, பெங்களூர் நகர மாவட்டம்
ஆதிகனஹள்ளி (பெங்களூர் வடக்கு) (Adiganahalli) என்பது இந்தியாவின் தென் மாநிலமான கர்நாடகத்தில் உள்ள ஒரு சிற்றூர் ஆகும். இது கர்நாடகத்தின் பெங்களூர் மாவட்டத்தில் பெங்களூர் வடக்கு வட்டத்தில் அமைந்துள்ளது.
அமைவிடம்
இந்த ஊரானது மாவட்ட தலைநகரான பெங்களூரில் இருந்து 20 கிலோமீட்டர் தொலைவில் உள்ளது.
மக்கள் வகைபாடு
இந்த கிராமத்தின் மொத்தப் பரப்பளவு 234.05 எக்டேர் ஆகும். 2011 மக்கள் தொகை கணக்கெடுப்பின்படி இந்த ஊரில் 538 வீடுகள் உள்ளன. கிராமத்தின் மொத்த மக்கள் தொகையானது 2,141 ஆகும். இதில் பெண்களின் எண்ணிக்கை 1,008 என்றும், ஆண்களின் எண்ணிக்கை 1,133 என்றும் உள்ளது. கல்வியறிவு பெற்றவர்கள் விகிதம் 73.75% ஆகும். இதில் ஆண்களின் எழுத்தறிவு விகிதம் 78.99% என்றும், பெண்களின் எழுத்தறிவு விகிதம் 67.86% என்றும் உள்ளது.
பில் நை தி சயன்ஸ் கை
பில் நை தி சயன்ஸ் கை (Bill Nye the Science Guy 27 நவம்பர் 1955) என்பவர் அமெரிக்க அறிவியலாளர், பொறியாளர், புதுப்புனவர் நகைச்சுவையாளர் மற்றும் நூலாசிரியர் ஆவார். அமெரிக்கத் தொலைக்காட்சிகளில் 'பில் நை தி சயன்ஸ் கை' என்னும் நிகழ்ச்சி மூலம் அறிவியல் கருத்துகளைச் சோதனைகள் செய்து காட்டியும், நகைச்சுவையுடன் விளையாட்டுகள் செய்து காட்டியும் பேர் பெற்றவர். இந்த நிகழ்ச்சி தொலைக்காட்சியில் 1992 ஆம் ஆண்டு முதல் 1998 வரை ஒளி பரப்பானது. இந்தக் காட்சிகளுக்காக எம்மி விருதுகள் 19 முறை வழங்கப்பட்டன.
வாழ்க்கைச்சுருக்கம்
1977 ஆம் ஆண்டில் பில் நை அமெரிக்காவில் வாசிங்டனில் பிறந்தார். நியூயார்க்கு கார்னல் பல்கலைக் கழகத்தில் பயின்று எந்திரவியல் பொறியாளர் பட்டம் பெற்றார். சியாட்டிலில் போயிங் நிறுவனத்தில் வானூர்திப் பொறியாளராகப் பணி செய்தார். தொலைக்கட்சிகளில் பகுதி நேர நகைச்சுவையாளராகத் தோன்றினார். பின்னர் 1980 களில் முழு நேரமும் அறிவியல் செய்திகளை, சிரிப்பு ஏற்படும்படியும் குழந்தைகள், மாணவர்கள் போன்றோருக்கு ஈர்ப்பாக இருக்கும் வண்ணம் விளக்கினார். பில் நை தி சயன்ஸ் கை என்ற பாத்திரத்தைப் புனைந்து கொண்டு, மேலங்கி, கழுத்தில் குறு பட்டை அணிந்து கொண்டு, தொலைக்காட்சியில் தோன்றி, அறிவியல் உண்மைகளையும் கருத்துகளையும் பார்ப்போர் பரவசப்படும் அளவுக்கு விளக்கிப் பேசுவார். நையின் கண்கள் என்ற பெயரில் தொலைக்காட்சித் தொடரும் இவர் செய்தார். உலகில் மிகப் பெரியதாகக் கருதப்படுகிற அரசு சாராத விண்வெளி நிறுவனமான பிளானிட்டரி சொசைட்டியின் இயக்குநராக இருந்தார். பத்து நூல்களுக்கு மேல் எழுதியிருக்கிறார். 2001 ஆம் ஆண்டில் நாசா நிறுவனம் செவ்வாய்க் கோள் விண்வெளிப் பயணத்தில் பில் நை வடிவமைத்த மார்சன் சன் டயல் பயன்படுத்தப்பட்டது.
மேற்கோள்
பகுப்பு:அமெரிக்க அறிவியலாளர்கள்
இரட்டைப் பகாத்தனி
பகாத்தனி இரட்டை அல்லது இரட்டைப் பகாத்தனி (twin prime) என்பது இரண்டு பகா எண்கள் (பகாத்தனிகள்) தங்களுக்கு இடையே உள்ள வேறுபாடு இரண்டு ஆக உள்ளவை (p, p+2). எடுத்துக் காட்டாக பகாத்தனி எண்களாகிய (5, 7) ஐக் கூறலாம். இவற்றை ஈரகல் பகாத்தனி என்றும் அழைக்கலாம். பகா எண்களிலேயே மிகக்குறைந்த வேறுபாடு கொண்ட எண்கள் பகா எண்கள் (2, 3). ஆனால் இப்படி வேறுபாடு 1 (ஒன்று) என்னும் வகையில் உள்ள இரு பகா எண்கள் வேறு ஏதும் கிடையாது. அடுத்த குறைந்த அளவு வேறுபாடு, (2) இரண்டு என்னும் எண். அப்படிப்பட்ட பகா எண்கள் (பகாத்தனிகள்) : (5, 7), (11, 13), (17, 19), (29, 31), (41, 43), (821, 823) முதலானவை.
முதல் 35 பகாத்தனி இரட்டைகள்
1000 கும் குறைவான பகாத்தனிகளில் மொத்தம் 35 பகாத்தனி இரட்டைகள் உள்ளன. அவையாவன::
1849 ஆம் ஆண்டில் இருந்து வழங்கிவரும் போலின்யாக் ஊகம் (Polignac's conjecture) என்னும் கூற்றுப்படி, ஒவ்வொரு இயல் எண் k -வுக்கும், p − p′ = k என்னும் ஈடுகோளுக்குப் பொருத்தமாக இருக்குமாறு முடிவிலி p, p′ என்னும் பகாத்தனி இரணைகள் (சோடிகள்) உண்டு. இங்கே k = 2 என்னும் வகை பகாத்தனி இரட்டை எண்கள் என்னும் வகையைச் சேர்ந்தவை. k = 4 என்னும் வகையான பகாத்தனி இரணை  பங்காளிப் பகாத்தனிகள் (cousin prime) எனப்படும். அதே போல வேறுபாடு ஆறாக உள்ள வகை எண்களுக்கு (k = 6) செக்ஸி பகாத்தனிகள் (sexy primes) என்று பெயர். செக்ஸி என்னும் சொல் கவர்ச்சியான, என்னும் பொருளும் ஆறு என்னும் பொருளும் தொக்கி நிற்கும் ஒரு சொல்லாக இங்கு உள்ளது. இந்த போலின்யாக் ஊகம் எந்த ஒரு k -வுக்கும் இன்னும் நிறுவப்படவில்லை.